बिजनेस स्टैंडर्ड - एमएसएमई के लिए पोर्टल जल्द
Saturday, January 25, 2020 05:38 AM English | हिंदी
एमएसएमई के लिए पोर्टल जल्द
भाषा / August 22, 2019
सरकार की योजना अलीबाबा और अमेजन की तर्ज पर भारतक्राफ्ट पोर्टल पेश करने की है। यह एक ई-कॉमर्स मार्केटिंग मंच है। इस मंच से दो-तीन साल में करीब 10 लाख करोड़ रुपये का राजस्व आने की उम्मीद है। केंद्रीय मंत्री नितिन गडकरी ने गुरुवार को यह जानकारी दी। गडकरी ने कहा, 'भारतक्राफ्ट पोर्टल एमएसएमई कंपनियों को बाजार उपलब्ध कराएगा और अपने उत्पादों को बेचने में मदद करेगा।' नैशनल स्टॉक एक्सचेंज के इमर्ज मंच पर 200वीं एमएसएमई कंपनी वंडर फाइबरोमेट्स के सूचीबद्ध होने के अवसर पर उन्होंने कहा, 'हम एमएसएमई क्षेत्र को बढ़ावा देना चाहते हैं। यह क्षेत्र वर्तमान में विनिर्माण में करीब 29 प्रतिशत और निर्यात में 40 प्रतिशत का योगदान करता है।'
गडकरी ने कहा कि एमएसएमई क्षेत्र में अगले पांच साल में 5 करोड़ रोजगार सृजित करने की क्षमता है। अगले पांच साल में विनिर्माण क्षेत्र में एमएसएमई के योगदान को 50 फीसदी तक बढ़ाने का लक्ष्य रखा है। उन्होंने कहा कि एमएसएमई के लिए भुगतान एक समस्या रही है क्योंकि सरकार और सार्वजनिक क्षेत्र की कंपनियों छोटी एवं मझोली कंपनियों का बकाया चुकाने में देरी करती हैं।
Keyword: MSME, nitin gadkari, portal,,